als_Latn dik_Latn sag_Latn
Pranimi i Kosovës, kusht për Serbinë
Dëshmia që ekziston dokumenti joformal gjermano-britanik i cili parasheh që Beogradi dhe Prishtina duhet t’i zgjidhin marrëdhëniet ndërmjet vete, është pohuar nga ambasadori gjerman në Serbi, Heinz Wilhelm, i cili ka porositur që kjo duhet të ndodh në fund të bisedimeve të Serbisë me Bashkimin Evropian.
Ky dokument, sipas Dusan Janicit, drejtor i Forumit për Marrëdhënie Ndëretnike, është një kuadër dialogu për normalizim të marrëdhënieve të Serbisë dhe Kosovës dhe si dokument sqarues zyrtar që ka arritur në Qeverinë e Serbisë.
“Nuk është e qartë se pse Qeveria e ka futur në statusin e ‘sekretit shtetëror’ dhe pa përgatitur ka pritur dialogun. Si duket nuk kanë kuptuar pasojat e asaj se çfarë kanë bërë në bisedime në Bruksel në prill dhe atë që do të pasojë në nëntor, e ajo është që dyert për pranim u janë të hapura edhe vendeve të BE-së që deri më tani nuk e kanë pranuar pavarësinë e Kosovës”, ka thënë Janjic, shkruajnë mediat serbe.
Ai ka shtuar që Kosovën do ta pranojnë edhe Sllovakia, Greqia, Rumania ndër sa me ketë çështje ende tregton Spanja. Sipas tij, kështu mbetet vetëm Qipro, e cila nuk do ta bllokojë politikën e BE-së rreth këtij problemi.
Gjithnjë, sipas tij, Brukseli më nuk do të ketë qëndrim neutral ndaj statusit, për të cilën Qeveria e Serbisë, kur ka filluar dialogun nuk ka llogaritur përderisa ka qenë dashur ta dinte këtë.
Beogradit i është ofruar kuadri i bisedimeve, ndërsa kjo çfarë ka thënë ambasadori gjerman, praktikisht është amendament i Gjermanisë dhe Britanisë, të cilave i është bashkangjitur edhe Holanda për një kuadër të këtillë të bisedimeve, ka thënë Janjic. /Telegrafi/
als_Latn als_Latn als_Latn als_Latn als_Latn als_Latn als_Latn